
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број:612-00-01020/2016-06
18.11.2016. године
Б е о г р а д
	



[bookmark: _GoBack]На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 18.11.2016. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да АЛФА БК УНИВЕРЗИТЕТ - ФАКУЛТЕТ ЗА СТРАНЕ ЈЕЗИКЕ (БЕЗ СВОЈСТВА ПРАВНОГ ЛИЦА ОД 2016) са седиштем у улици Палмира Тољатија 3, БЕОГРАД,ПИБ:104555105, Матични број: 17670972,  испуњава прописане стандарде за акредитацију студијског програма МАС1 - АНГЛИСТИКА-КЊИЖЕВНОСТ у оквиру поља друштвено-хуманистичких наука и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа АЛФА БК УНИВЕРЗИТЕТ - ФАКУЛТЕТ ЗА СТРАНЕ ЈЕЗИКЕ (БЕЗ СВОЈСТВА ПРАВНОГ ЛИЦА ОД 2016) са седиштем у улици Палмира Тољатија 3, БЕОГРАД, је дана 28.04.2016. године поднела захтев за акредитацију студијског програма МАС1 - АНГЛИСТИКА-КЊИЖЕВНОСТ у оквиру поља друштвено-хуманистичких наука под бројем 612-00-01020/2016-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установеАЛФА БК УНИВЕРЗИТЕТ- ФАКУЛТЕТ ЗА СТРАНЕ ЈЕЗИКЕ (БЕЗ СВОЈСТВА ПРАВНОГ ЛИЦА ОД 2016) и предлог одлуке, достављени су Комисији за акредитацију и проверу квалитета.
Основни квантитативни подаци о програму су следећи:
Назив дипломе:	Мастер филолог	
2.	Да ли је у складу са листом НСВО?	Да	
3.	Да ли је приложена Одлука Сената универзитета о прихватању програма?	Да	
4.	Датум када је програм прихваћен од стране Сената:	23.3.2016. Сенат АЛФА БК универзитета	
5.	Трајање програма=	1 година	
6.	Број ЕСПБ бодова=	60 ЕСПБ	
7.	Број студената који се уписује на прву годину=	20	
8.	Просечан број часова активне наставе недељно по години:		
	1. семестар	 8.00 +  8.00 +  0.00 +  4.00 = 20.00, 30.00	
	2. семестар	 2.00 +  2.00 +  0.00 + 16.00 = 20.00, 30.00	
9.	Распоред предмета по семестрима и годинама студија је јасан, разумљив и у складу са стандардима.
10.	Проценти предмета по категоријама  за ОАС и ОСС програме:		
	АО =	9.52%	
	ТМ =	20.63%	
	НС =	42.86%	
	СА =	26.98%	
11.	Проценат изборности на програму=	55.00%	
12.	Број наставника на студијском програму= 	5	
	Број наставника са пуним радним временом = 	5	
	Број радних књижица= 	5	
13.	Број сарадника на студијском програму=	2	
	Број сарадника са пуним радним временом=	2	
	Број радних књижица= 	2	
14.	Просечно оптерећење наставника на програму=	 2.70 / 2.70	
15.	Просечно оптерећење наставника на установи=	6.37	
16.	Просечно оптерећење сарадника на програму= 	 2.33 / 2.33	
17.	Просечно оптерећење сарадника на установи= 	10.85	
18.	Проценат наставе на програму коју држе наставници са пуним р.вр.=	100.00	
19.	Број библиотечких јединица релевантних за студијски програм= 	625	
20.	Број уџбеника=	44	
21.	Укупан број акредитованих студената=	1380	Одузети су студенти са програма ОАС Финансије (на даљину) -480
22.	Бруто простор у установи=	2860,77	
	Просечан бруто простор по студенту= 	2,07 kvm	
23.	Број чланова комисије за контролу квалитета = 	7	


СТАНДАРД 1. СТРУКТУРА СТУДИЈСКОГ ПРОГРАМА
Мастер академске студије англистике – књижевност трају годину дана, односно два семестра. На мастер академске студије могу се уписати студенти који су завршили четворогодишње основне академске студије из англистике или енглеског језика и књижевности и других сродних програма, односно сакупили 240 ЕСПБ. По завршетку академских студија другог степена студенти стичу звање мастер филолог. 
Бодовна вредност ових студија је 60 бодова по европском систему преношења бодова, или 30 по семестру. Студијски програм се састоји из три обавезна курса, два изборна блока, студијског истраживачког рада и завршног мастер радa. Обавезни курсеви обухватају предмете: Методологија књижевних истраживања, Академско писање и Енглеска комедија у време Шекспира. Из сваког од два изборна блока студенти бирају по један предмет (изборни блок 1: Постмодерна књижевност и Постколонијална књижевност; изборни блок 2: Наратологија и Поетика простора у књижевности). Бодовна вредност сваког предмета приказана је у наставном програму студија и у наставним плановима и програмима сваког предмета.
Студијски програм садржи све законом предвиђене елементе (назив и циљеве студијског програма; врста студија и исход процеса учења; академски, односно научни назив; услове за упис на студијски програм; листу обавезних и изборних предмета; начин извођења студија; бодовну вредност сваког предмета исказану у складу са европским системом преноса бодова (ЕСПБ).

СТАНДАРД 2. СВРХА СТУДИЈСКОГ ПРОГРАМА
Мастер академске студије англистике представљају својеврсну надградњу образовања стеченог на основним академским студијама англистике, али, за разлику од основних студија, студентима омогућују, како својом структуром тако и садржајима које нуде, даље и уже спецификовано образовање у области изучавања књижевности и културе. 
Овај студијски програм има двоструку сврху. Са једне стране, он студентима пружа могућност да стекну додатна стручна знања и вештине којe ће им омогућити успешније обављање послова за које су се образовали на основним студијама – у области културе, издаваштва, преводилаштва, односа са јавношћу, образовања и свим областима које захтевају професионални профил стручњака за англоамеричку књижевност и културу. С друге стране овај програм пружа и темељно образовање за научно-истраживачки рад и пружа неопходна знања и вештине оним студентима који ће се определити за академску каријеру и научни рад.
Сврха програма је јасно и недвосмислено формулисана и у складу је са мисијом и циљевима високошколске установе.

СТАНДАРД 3. ЦИЉЕВИ СТУДИЈСКОГ ПРОГРАМА
Мастер академске студије англистике - књижевност имају за циљ да студентима пруже могућност да стекну адекватна уже-стручна знања и вештине неопходнe како за квалитетнији и успешнији рад у струци, тако и за даље академско образовање и научно-истраживачки рад. 
Циљеви реализације студијског програма су јасно формулисани и усклађени су за задацима и циљевима установе.

СТАНДАРД 4. КОМПЕТЕНЦИЈЕ ДИПЛОМИРАНИХ СТУДЕНАТА
Прецизно су дефинисане опште и предметно специфичне способности које студенти стичу савладавањем студијског програма. Наведене опште и предметне компетенције које студенти стичу савладавањем студијског програма као и поступци и услови за њихово стицање, у складу су са структуром, обимом и садржајем студијског програма. Дефинисани услови који су неопходни за завршавање студија и добијање дипломе доступни су на увид јавности и у потпуности су усклађени са циљевима, садржајем и обимом студијског програма.

СТАНДАРД 5. КУРИКУЛУМ
Курикулум студијског програма Мастер академских студија англистике - књижевност садржи три обавезна предмета. Студент има могућност да од понуђена четири предмета изабере два, у зависности од избора уже научно стручне области из које ће писати завршни Мастер рад. Поред поменутог, курикулум обухвата и Студијски истраживачки рад. Укупан број бодова по семестру је 30.
У првом семестру студент Мастер академских студија англистике - књижевност слуша и полаже два обавезна предмета, као и два предмета по слободном избору са листе изборних предмета. Обавезни предмети су Методологија књижевних истраживања и Академско писање. У изборном блоку 1 су предмети Постмодерна књижевност и Постколонијална књижевност, док су у изборном блоку 2 предмети Наратологија и Поетика простора у књижевности.
У другом семестру Мастер академских студија англистике - књижевност, пре израде завршног Мастер рада, студент је у обавези да положи испит из још једног обавезног предмета (Енглеска комедија у време Шекспира), као и да обави Студијски истраживачки рад. Одбрана Мастер рада носи 15 бодова, након чега студент испуњава све потребне услове за стицање звања Мастер филолог.
Распоред предмета по семестрима и годинама студија је јасан, разумљив и у складу са стандардима.
Структура курикулума обухвата коректно дефинисане описе предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методама извођења наставе, начином провере знања и оцењивања.

СТАНДАРД 6. КВАЛИТЕТ, САВРЕМЕНОСТ И МЕЂУНАРОДНА УСАГЛАШЕНОСТ СТУДИЈСКОГ ПРОГРАМА
Понуђени програм је целовит, свеобухватан, нуди савремена стручна знања у областима које подразумева припрема будућих васпитача деце јасленог узраста. Литература уз наведене предмете је савремена и релевантна. Програм је усклађен са најмање три слична студијска програма из Европског образовног простора.
У погледу форме и садржаја, као и у погледу услова уписа, трајања студија, стицања дипломе и начина студирања програм мастер академских студија англистике – књижевност сличан је са великим бројем студијских програма на иностраним високошколским установама, а овде су издвојена четири таква програма у Европи:
· Мастер студије Енглеска књижевност, америчке и британске студије (модул: Енглеска књижевност), Универзитет у Ослу, Норвешка, Факултет за хуманистичке науке (120 ЕСПБ)
· Mастер академске студије енглеске филологије, Универзитет Летоније у Риги, Филозофски факултет (120 ЕСПБ)
· Дипломски студиј енглеског језика и књижевности: знанствени смер, Свеучилиште у Задру, Хрватска, Одјел за англистику (120 ЕСПБ)
· Мастер студије „Енглески језик и књижевност“, Масарик универзитет, Брно, Република Чешка (120 ЕСПБ)


СТАНДАРД 7. УПИС СТУДЕНАТА
Услови за упис студената на студијски програм је регулисан Статутом (Прилог 7. 3.), а операционализован у Прилозима 7.1, 7.2. Планирани број студената на студијском програму за који се тражи акредитација је у складу са расположивим кадровским и просторним могућностима факултета.

СТАНДАРД 8. ОЦЕЊИВАЊЕ И НАПРЕДОВАЊЕ СТУДЕНАТА
Студенти напредују кроз студијски програм полагањем испита појединачних предмета. Сви предмети се полажу после наставе у једном семестру. Успешност студента у савлађивању одређеног предмета континуирано се прати током наставе и изражава се поенима. Максималан број поена који студент може да оствари на предмету је 100.  Студент стиче поене на предмету кроз рад у настави,  испуњавањем предиспитних обавеза  и полагањем испита.

СТАНДАРД 9. НАСТАВНО ОСОБЉЕ
За реализацију студијског програма Мастер академских студија Англистике – књижевност број наставника стално запослених на Алфа БК универзитету одговара потребама студијског програма, броју предмета и броју часова на тим предметима. Наставу на Мастер академским студијама изводи укупно 5 наставника (2 ванреднa професорa и 3 доцента) и 2 асистента. Сви наставници и сарадници су стално запослени на Алфа БК универзитету. 
Установа је приложила све неопходне податке о наставном особљу, који укључују књигу наставника, радне књижице, уговоре и сагласности. Укупан број ангажованих наставника и сарадника задовољава потребе извођења овог студијског програма. Такође, компетенције наставника су на задовољавајућем нивоу. Број наставника запослених са пуним радним временом на институцији је у складу са постављеним стандардом.

СТАНДАРД 10. ОРГАНИЗАЦИОНА И МАТЕРИЈАЛНА СРЕДСТВА
Установа је за спровођење студијског програма обезбедила неоходна организациона и материјална средства. У питању је простор који по величини и техничким карактеристика одговара потребама. Материјална средства која обухватају информатичку опрему, књиге и уџбенике су на задовољавајућем нивоу и у складу са стандардом.

СТАНДАРД 11. КОНТРОЛА КВАЛИТЕТА
Установа редовно прати квалитет студијског програма кроз периодичну спољашњу и унутрашњу проверу. Контрола квалитета студијског програма се обавља у унапред одређеним временским периодима који су предвиђени за самовредновање и спољашњу проверу квалитета. Факултет интерно обезбеђује квалитет кроз успостављене механизме система менаџмента квалитета, путем интерне провере и у том процесу студенти имају активну улогу.
Установа има формирану комисију за контролу квалитета у коју су укључени и представници студената.
Поткомисија на основу увида у документацију установе и извештаја рецензената, утврдила је да студијски програм испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да високошколска установа АЛФА БК УНИВЕРЗИТЕТ - ФАКУЛТЕТ ЗА СТРАНЕ ЈЕЗИКЕ          (БЕЗ СВОЈСТВА ПРАВНОГ ЛИЦА ОД 2016) за студијски програм МАС1 - АНГЛИСТИКА-КЊИЖЕВНОСТ у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

________________________


	








ПРЕДСЕДНИК

Проф. др Ћемал Долићанин





	[image: Mali grb Srbije A4.JPG]
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број: 612-00-01020/2016-06
18.11.2016. године
Б е о г р а д
	






УВЕРЕЊЕ
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]АЛФА БК УНИВЕРЗИТЕТ - ФАКУЛТЕТ ЗА СТРАНЕ ЈЕЗИКЕ (БЕЗ СВОЈСТВА ПРАВНОГ ЛИЦА ОД 2016) са седиштем у улици Палмира Тољатија 3,БЕОГРАД,ПИБ:104555105, Матични број: 17670972, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма МАС1 - АНГЛИСТИКА-КЊИЖЕВНОСТ у оквиру поља друштвено-хуманистичких наука и то за 20 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).


	Достављено:
- високошколској установи
- архивиКАПК
	ПРЕДСЕДНИК

Проф. др Ћемал Долићанин



image1.jpeg




